
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  31.08.2010

	Nr.
	  26/1459


Către,
BIROUL PERMANENT AL CAMEREI DEPUTAŢILOR

Vă înaintăm, alăturat, Raportul asupra propunerii legislative privind reorganizarea comunei Lenauheim, judeţul Timiş şi reînfiinţarea comunelor Lenauheim, Grabaţi şi Bulgăruş, trimisă comisiei în vederea dezbaterii pe fond, cu adresa nr. Pl.x 351 din  14 iunie 2010.
PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	31.08.2010

	Nr.
	 26/1459


R A P O R T      

asupra propunerii legislative privind reorganizarea comunei Lenauheim, judeţul Timiş şi reînfiinţarea comunelor Lenauheim, Grabaţi şi Bulgăruş

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.Pl.x 351 din 14 iunie 2010, cu dezbaterea pe fond, în procedură obişnuită, a propunerii legislative privind reorganizarea comunei Lenauheim, judeţul Timiş şi reînfiinţarea comunelor Lenauheim, Grabaţi şi Bulgăruş, înregistrată cu nr.26/1459 din 15 iunie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 


Consiliul Legislativ, prin avizul nr. 713 din 8.06.2010, a avizat favorabil propunerea legislativă, cu observaţii şi propuneri.

Comisia juridică, de disciplină şi imunităţi, prin avizul nr.Pl-x 351 din 21 iunie 2010, a avizat favorabil propunerea legislativă.

Propunerea legislativă are ca obiect de reglementare înfiinţarea comunelor Lenauheim, Grabaţ şi Bulgăruş, prin reorganizarea comunei Lenauheim.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din  24 august 2010.
La lucrările comisiei au fost prezenţi 33 deputaţi, din totalul de 33 membri ai comisiei.
Raportul comisiei a fost adoptat cu unanimitate de voturi, din totalul celor prezenţi la vot.

În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, aprobarea propunerii legislative privind reorganizarea comunei Lenauheim, judeţul Timiş şi reînfiinţarea comunelor Lenauheim, Grabaţi şi Bulgăruş, cu amendamente admise prezentate în anexă. 

În raport cu obiectul şi conţinutul reglementării, propunerea legislativă face parte din categoria legilor organice.

	PREŞEDINTE,
	SECRETAR,

	Sulfina BARBU
	Gheorghe CIOCAN


Întocmit,

Consilier, Sofia CHELARU

Anexă
AMENDAMENTE ADMISE

	Nr.
crt.
	Text iniţial
	Textul propus de Comisie (autorul amendamentului)
	Motivarea amenda-mentului propus

	1.
	LEGE

privind reorganizarea comunei Lenauheim, judeţul Timiş şi reînfiinţarea comunelor Lenauhim, Grabaţi şi Bulgăruş
	LEGE

privind reînfiinţarea comunelor Grabaţ şi Bulgăruş din judeţul Timiş prin reorganizarea comunei Lenauheim 

Autor: Comisia pentru administraţie publică, amenajarea teritoriului şi echilibru ecologic.


	Pentru a respecta redactarea consacrată, precum şi denumirea corectă a localităţilor, astfel cum sunt prevăzute în Legea nr.2/1968, republicată, cu modificările şi completările ulterioare. 



	2.
	
Art.1. – (1) Se înfiinţează comunele Lehauheim, Grabaţi şi Bulgăruş prin reorganizarea comunei Lenauheim din judeţul Timiş.


(2) Reşedinţa comunei Lenauheim se stabileşte în satul Lenauheim.

(3) Reşedinţa comunei Grabaţi se stabileşte în satul Grabaţi.


(4) Reşedinţa comunei Bulgăruş se stabileşte în satul Bulgăruş.


	
Art.1. – (1) Se reînfiinţează comuna Grabaţ, din judeţul Timiş prin reorganizarea comunei Lenauheim

Se elimină.


(2) Reşedinţa comunei Grabaţ se stabileşte în satul Grabaţ.


Se elimină.
Autor: Comisia pentru administraţie publică, amenajarea teritoriului şi echilibru ecologic.


	Este necesară eliminarea referirii la comuna Lehauheim, întrucât aceasta există deja.

Pentru uniformitate în redactare cu celelalte acte normative cu obiect de reglementare similar şi denumirea satelor conform Legii nr.2/1968 republicată, cu modificările şi completările ulterioare.

	3.
	
	
Art.2. – (1) Se reînfiinţează comuna Bulgăruş din judeţul Timiş, prin reorganizarea comunei Lenauheim 


(2) Reşedinţa comunei Bulgăruş se stabileşte în satul Bulgăruş.

Autor: Comisia pentru administraţie publică, amenajarea teritoriului şi echilibru ecologic.


	Pentru uniformitate în redactare cu celelalte acte normative cu obiect de reglementare similar şi denumirea satelor conform Legii nr.2/1968 republicată, cu modificările şi completările ulterioare.


	
	
	
Art.3. – (1) În urma reorganizării prevăzute la art.1 şi 2, comuna Lenauheim are în componenţă satul  Lenauheim.


(2) Reşedinţa comunei Lenauheim rămâne în satul Lenauheim.

Autor: Comisia pentru administraţie publică, amenajarea teritoriului şi echilibru ecologic.


	Pentru uniformitate în redactare cu celelalte acte normative cu obiect de reglementare similar şi denumirea satelor conform Legii nr.2/1968 republicată, cu modificările şi completările ulterioare.

	4.
	
Art.2. – (1) Până la constituirea, potrivit legii, a autorităţilor administraţiei publice locale în comunele Lenauheim, Grabaţi şi Bulgăruş, rezolvarea problemelor curente se asigură de către doi delegaţi pentru fiecare comună nou înfiinţată, numiţi prin ordin al prefectului, cu atribuţii de primar şi viceprimar şi de către un secretar pentru fiecare din cele trei comune nou înfiinţate numiţi de către prefect în condiţiile legii.

(2) Salarizarea persoanelor prevăzute la alin.(1) se face potrivit reglementărilor în vigoare, din bugetul comunei Lenauheim. 


	
Art.4. - (1) Până la constituirea, potrivit legii, a autorităţilor administraţiei publice locale în comunele Grabaţ şi Bulgăruş, rezolvarea problemelor curente se asigură de către doi delegaţi pentru fiecare comună reînfiinţată, numiţi prin ordin al prefectului, cu atribuţii de primar şi viceprimar şi de către un secretar pentru fiecare din cele două comune reînfiinţate numiţi de către prefect în condiţiile legii.


(2) Salarizarea persoanelor prevăzute la alin.(1) se face potrivit reglementărilor legale în vigoare, din bugetul comunei Lenauheim. 

Autor: Comisia pentru administraţie publică, amenajarea teritoriului şi echilibru ecologic.


	Este necesară eliminarea referirii la comuna Lehauheim, întrucât aceasta există deja.
Reglementare corectă.



	5.
	
Art.3. – (1) Consiliul judeţean Timiş şi delegaţii împuterniciţi conform prevederilor art.2 alin.(1), împreună cu Direcţia Generală a Finanţelor Publice a judeţului Timiş şi Consiliul Local al comunei Lenauheim repartizează veniturile şi cheltuielile actualului buget al comunei Lenauheim, între comunele: Lenauheim, Grabaţi şi Bulgăruş.


(2) De la data intrării în vigoare a prezentei legi veniturile şi cheltuielile care, în condiţiile legii, revin de drept comunelor Lenauheim, Grabaţi şi Bulgăruş se administrează şi se gestionează prin autorităţile locale ale comunelor nou înfiinţate, iar echilibrarea bugetului local se face pe seama sumelor defalcate din impozitul pe venit, în limitele prevăzute pentru anul 2011, pe ansamblul judeţului Timiş.

(3) Bugetul comunelor Lenauheim, Grabaţi şi Bulgăruş pe anul 2011 se elaborează de către delegaţii prevăzuţi la art.2 alin.(1) cu avizul Direcţiei Generale a Finanţelor Publice a judeţului Timiş.


	
 Art.5. - (1) Consiliul judeţean Timiş şi delegaţii împuterniciţi conform prevederilor art.4 alin.(1), împreună cu Direcţia Generală a Finanţelor Publice a judeţului Timiş şi Consiliul local al comunei Lenauheim repartizează veniturile şi cheltuielile bugetului pe anul 2010 al comunei Lenauheim între comunele prevăzute  la art.1 şi 2.

(2) De la data intrării în vigoare a prezentei legi, veniturile şi cheltuielile care, în condiţiile legii, revin de drept comunelor Grabaţ şi Bulgăruş se administrează şi se gestionează de autorităţile administraţiei publice locale ale comunei Lenauheim şi ale comunelor reînfiinţate Grabaţ şi Bulgăruş, iar echilibrarea bugetului local se face pe seama sumelor defalcate din impozitul pe venit, în limitele prevăzute pentru anul 2011, pe ansamblul judeţului Timiş. 


(3) Bugetul comunelor Lenauheim, Grabaţ şi Bulgăruş pe anul 2011 se elaborează de către delegaţii prevăzuţi la art.4 alin.(1) cu avizul Direcţiei Generale a Finanţelor Publice a judeţului Timiş.

Autor: Comisia pentru administraţie publică, amenajarea teritoriului şi echilibru ecologic.


	Pentru un plus de rigoare normativă şi corelare cu textele existente în celelalte acte normative cu obiect de reglementare.

	6.
	
Art.4. – (1) La intrarea în vigoare a prezentei legi, comunele nou înfiinţate: Lenauheim, Grabaţi şi Bulgăruş preiau în gestiune toate bunurile care le-au aparţinut până la desfiinţarea din anul 1968, dacă ele nu au fost înstrăinate potrivit legislaţiei în vigoare.

(2) Comunelor: Lenauheim, Grabaţi şi Bulgăruş li se atribuie toată suprafaţa de teren intravilan şi extravilan cuprinsă în perimetrul de hotar existent în momentul desfiinţării, în anul 1968, şi prevăzut în harta cadastrală, asupra căreia s-a căzut de acord, şi care este anexată la prezenta lege.


(3) Operaţiunile de predare-primire se face pe bază de protocol încheiat între actualul primar al comunei Lenauheim şi delegaţii cu atribuţii de primar al comunelor noi Lenauheim, Grabaţi şi Bulgăruş desemnaţi prin ordin al prefectului judeţului Timiş. 


	
Art.6. – (1) La data intrării în vigoare a prezentei legi, comunele reînfiinţate, Grabaţ şi Bulgăruş, preiau în gestiune toate bunurile care le-au aparţinut până la desfiinţarea din anul 1968, dacă ele nu au fost înstrăinate potrivit legislaţiei în vigoare.

(2) Comunelor Grabaţ şi Bulgăruş li se atribuie toată suprafaţa de teren intravilan şi extravilan cuprinsă în perimetrul de hotar existent în momentul desfiinţării, în anul 1968, şi prevăzut în harta cadastrală, asupra căreia s-a căzut de acord, şi care este anexată la prezenta lege.

(3) Operaţiunile de predare-preluare se fac pe bază de protocol încheiat între actualul primar al comunei Lenauheim şi delegaţii cu atribuţii de primar ai comunelor reînfiinţate Grabaţ şi Bulgăruş, desemnaţi prin ordin al prefectului judeţului Timiş.

Autor: Comisia pentru administraţie publică, amenajarea teritoriului şi echilibru ecologic.


	Pentru un plus de rigoare normativă şi corelare cu textele existente în celelalte acte normative cu obiect de reglementare.

	7.
	
Art.5. – Până la organizarea alegerilor pentru noile organe de conducere locale, autorităţile administrative publice locale din comunele noi Lenauheim, Grabaţi şi Bulgăruş, din judeţul Timiş, funcţionează în componenţa avută la data intrării în vigoare a prezentei legi.


	
Art.7. - Până la organizarea alegerilor pentru noile organe de conducere locale, autorităţile administrative publice locale din comunele noi Grabaţ şi Bulgăruş, din judeţul Timiş, funcţionează în componenţa avută la data intrării în vigoare a prezentei legi.
Autor: Comisia pentru administraţie publică, amenajarea teritoriului şi echilibru ecologic.


	Eliminarea comunei Lenauheim, întrucât aceasta nu este o comună nou înfiinţată, ci există deja.

	8.
	
	
Art.8. – Se autorizează Ministerul Finanţelor Publice să introducă modificările ce decurg din aplicarea prezentei legi în bugetul de stat pe anul 2010 şi în bugetul Ministerului Administraţiei şi Internelor.
Autor: Comisia pentru administraţie publică, amenajarea teritoriului şi echilibru ecologic.


	Pentru unitate în redactare cu alte acte normative cu obiect de reglementare similar.

	9.
	
Art.6. - Anexa la Legea nr.2/1968 privind organizarea administrativă a terenului României, republicată în Buletinul Oficial art.54 – 55 din 27 iulie 1981, cu modificările ulterioare, se modifică în mod corespunzător.
	
Art.9. - Anexa la Legea nr.2/1968 privind organizarea administrativă a teritoriului României, republicată în Buletinul Oficial art.54 – 55 din 27 iulie 1981, cu modificările ulterioare, se modifică în mod corespunzător.
Autor: Comisia pentru administraţie publică, amenajarea teritoriului şi echilibru ecologic.


	Redactare corectă a titlului din L.nr.2/1968.




Consilier, Sofia CHELARU

